CELEX: 32020D2219
Language: bg
Date: 2020-12-22 00:00:00
Title: Решение за изпълнение (ЕС) 2020/2219 на Комисията от 22 декември 2020 година относно еквивалентността на произведените в Обединеното кралство зеленчуков размножителен и посадъчен материал, различен от семена, посадъчен материал от овощни растения и овощни растения, предназначени за производство на плодове (нотифицирано под номер С(2020) 9590) (текст от значение за ЕИП)

28.12.2020   
               
               
                  BG
               
               
                  Официален вестник на Европейския съюз
               
               
                  L 438/66
               
            
         РЕШЕНИЕ ЗА ИЗПЪЛНЕНИЕ (ЕС) 2020/2219 НА КОМИСИЯТА
         от 22 декември 2020 година
         относно еквивалентността на произведените в Обединеното кралство зеленчуков размножителен и посадъчен материал, различен от семена, посадъчен материал от овощни растения и овощни растения, предназначени за производство на плодове
         
            
               (нотифицирано под номер С(2020) 9590)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2008/72/ЕО на Съвета от 15 юли 2008 г. относно търговията със зеленчуков размножителен и посадъчен материал, различен от семена (1), и по-специално член 16, параграф 1 от нея,
         като взе предвид Директива 2008/90/ЕО на Съвета от 29 септември 2008 г. относно предлагането на пазара на посадъчен материал от овощни растения и на овощни растения, предназначени за производство на плодове (2), и по-специално член 12, параграф 1 от нея,
         като има предвид, че:
         
                     (1)
                  
                  
                     С Директива 2008/72/ЕО се установяват разпоредби относно търговията в Съюза със зеленчуков размножителен и посадъчен материал, различен от семена
                  
               
                     (2)
                  
                  
                     С Директива 2008/90/ЕО се установяват разпоредби относно предлагането на пазара на Съюза на посадъчен материал от овощни растения и на овощни растения, предназначени за производство на плодове.
                  
               
                     (3)
                  
                  
                     Обединеното кралство транспонира и ефективно приложи посочените директиви.
                  
               
                     (4)
                  
                  
                     Правото на Съюза, включително директиви 2008/72/ЕО и 2008/90/ЕО, се прилага спрямо Обединеното кралство и на негова територия за преходен период, който приключва на 31 декември 2020 г. в съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 126 и член 127, параграф 1.
                  
               
                     (5)
                  
                  
                     С оглед на края на преходния период, предвиден в Споразумението за оттегляне, Обединеното кралство представи на Комисията искане за признаване на еквивалентността на произведените в Обединеното кралство зеленчуков размножителен и посадъчен материал, различен от семена, посадъчен материал от овощни растения и овощни растения, предназначени за производство на плодове, със съответния материал, произведен в Съюза и съответстващ на директиви 2008/72/ЕО и 2008/90/ЕО.
                  
               
                     (6)
                  
                  
                     Обединеното кралство информира Комисията, че законодателството, с което се транспонират посочените директиви, няма да се промени и ще продължи да се прилага след 1 януари 2021 г.
                  
               
                     (7)
                  
                  
                     Комисията разгледа съответното законодателство на Обединеното кралство и стигна до заключението, че зеленчуковият размножителен и посадъчен материал, различен от семена, произведен в Обединеното кралство и съответстващ на горепосоченото законодателство на Обединеното кралство, е еквивалентен на зеленчуковия размножителен и посадъчен материал, произведен в Съюза и съответстващ на Директива 2008/72/ЕО, тъй като предоставя същите гаранции по отношение на задълженията на доставчика, идентичността, характеристиките, фитосанитарното състояние, средата на отглеждане, опаковката, начините на инспектиране, маркирането и запечатването като съответния материал, произведен в Съюза.
                  
               
                     (8)
                  
                  
                     Поради това следва да бъде взето решение, съгласно което зеленчуковият размножителен и посадъчен материал, различен от семена, произведен в Обединеното кралство, е еквивалентен по посочените критерии на зеленчуковия размножителен и посадъчен материал, произведен в Съюза и отговарящ на Директива 2008/72/ЕО, при условие че зеленчуковият размножителен и посадъчен материал, произведен в Обединеното кралство, продължава да бъде в съответствие с посочената директива и свързаните с нея актове за изпълнение и след края на преходния период, предвиден в Споразумението за оттегляне.
                  
               
                     (9)
                  
                  
                     Комисията разгледа съответното законодателство на Обединеното кралство и стигна до заключението, че произведените в Обединеното кралство посадъчен материал от овощни растения и овощни растения, предназначени за производство на плодове, са еквивалентни на произведените в Съюза и отговарящи на Директива 2008/90/ЕО посадъчен материал от овощни растения и овощни растения, предназначени за производство на плодове, тъй като предоставят същите гаранции по отношение на задълженията на доставчика, идентичността, характеристиките, фитосанитарното състояние, средата на отглеждане, опаковката, начините на инспектиране, маркирането и запечатването като съответния материал, произведен в Съюза в съответствие с посочената директива.
                  
               
                     (10)
                  
                  
                     Поради това следва да бъде взето решение, съгласно което произведените в Обединеното кралство посадъчен материал от овощни растения и овощни растения, предназначени за производство на плодове, са еквивалентни на произведените в Съюза в съответствие с Директива 2008/90/ЕО посадъчен материал от овощни растения и овощни растения, предназначени за производство на плодове, при условие че произведените в Обединеното кралство посадъчен материал от овощни растения и овощни растения, предназначени за производство на плодове, продължават да са в съответствие със същата директива и свързаните с нея актове за изпълнение и след края на преходния период, предвиден в Споразумението за оттегляне.
                  
               
                     (11)
                  
                  
                     Настоящото решение не засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия във връзка с приложение 2 към посочения протокол.
                  
               
                     (12)
                  
                  
                     Тъй като преходният период, предвиден в Споразумението за оттегляне, изтича на 31 декември 2020 г., настоящото решение следва да се прилага от 1 януари 2021 г.
                  
               
                     (13)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Еквивалентност на зеленчуковия размножителен и посадъчен материал
            Зеленчуковият размножителен и посадъчен материал, различен от семена, произведен в Обединеното кралство (3), е еквивалентен на зеленчуковия размножителен и посадъчен материал, различен от семена, произведен в Съюза и отговарящ на Директива 2008/72/ЕО, тъй като предоставя същите гаранции по отношение на задълженията на доставчика, идентичността, характеристиките, фитосанитарното състояние, средата на отглеждане, опаковката, начините на инспектиране, маркирането и запечатването, при условие че въпросният материал, произведен в Обединеното кралство, продължава да е в съответствие с посочената директива и свързаните с нея актове за изпълнение и след края на преходния период, предвиден в Споразумението за оттегляне.
         
         
            Член 2
            Еквивалентност на посадъчния материал от овощни растения и овощните растения, предназначени за производство на плодове
            Произведените в Обединеното кралство посадъчен материал от овощни растения и овощни растения, предназначени за производство на плодове, са еквивалентни на произведените в Съюза и отговарящи на Директива 2008/90/ЕО посадъчен материал от овощни растения и овощни растения, предназначени за производство на плодове, тъй като предоставят същите гаранции по отношение на задълженията на доставчика, идентичността, характеристиките, фитосанитарното състояние, средата на отглеждане, опаковката, начините на инспектиране, маркирането и запечатването, при условие че въпросният материал, произведен в Обединеното кралство, продължава да е в съответствие с посочената директива и свързаните с нея актове за изпълнение и след края на преходния период, предвиден в Споразумението за оттегляне.
         
         
            Член 3
            Начална дата на прилагане
            Настоящото решение се прилага от 1 януари 2021 г.
         
         
            Член 4
            Адресати
            Адресати на настоящото решение са държавите членки.
         
         
            Съставено в Брюксел на 22 декември 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 205, 1.8.2008 г., стр. 28.
         
            (2)  ОВ L 267, 8.10.2008 г., стр. 8.
         
            (3)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящия член позоваванията на Обединеното кралство не включват Северна Ирландия.